শান্তির বার্তা দিতে পদযাত্রা শুরু করলেন ১৯ জন বৌদ্ধ ভিক্ষু!

ওয়েব ডেস্ক : বিশ্বজুড়ে বেড়েই চলেছে অশান্তি। রাশিয়া-ইউক্রেন থেকে শুরু করে ইজরায়েল হামাস সংঘর্ষ। তার পরেই ভেনেজুয়েলায় হামলা চালিয়ে প্রেসিডেন্ট নিকোলাস মাদুরোকে অপহরণ আমেরিকার। এই সব ঘটনাকে ঘরে অশান্তির পরিবেশ সৃষ্টি হয়েছে বিশ্বজুড়ে। এমন পরিস্থিতিতে শান্তির বার্তা দিতে টেক্সাস থেকে ওয়াশিংটনের পদযাত্রী শুরু করলেন ১৯ জন বৌদ্ধ ভিক্ষু (Buddhist monks)। তাঁদের সঙ্গে রয়েছে কলকাতার (Kolkata) এক সঙ্গীও।

জানা যাচ্ছে, এই বৌদ্ধ ভিক্ষুরা হাঁটবেন ২,৩০০ মাইল। তাঁদের সঙ্গী হল কলকাতার এক ‘পথ কুকুর’ (Dog)। তবে প্রশ্ন উঠছে কলকাতার পথ কুকুর কী করে পৌঁছে গেল মার্কিন মুলুকে? ইতিমধ্যে বৌদ্ধ ভিক্ষুদের এই পদযাত্রার ভিডিও ভাইরাল হয়েছে সোশাল মিডিয়ায়। আর তাঁদের সঙ্গে যে কুকুরটি সঙ্গী হয়েছে, তার নাম হল ‘অলকা’।

আরও খবর : ভয়াবহ ঘটনা ঘটবে ২০২৬-এ! বলছে নস্ত্রাদামুসের ভবিষ্যদ্বাণী

জানা গিয়েছে, কলকাতাতেই জন্ম নিয়েছে কুকুরটি। বাকি কুকুরদের মতোই তারও জীবন কেটে যেত তিলোত্তমায়। কিন্তু বুদ্ধগয়া, সারনাথের স্থান দর্শনের পরেই কলকাতায় এসেছিলেন ভিক্ষুরা। তার পরেই অলকা তাঁদের সঙ্গী হন। এবার সেই সঙ্গী বৌদ্ধ ভিক্ষুদের সঙ্গে যাত্রা শুরু করল।

প্রসঙ্গত, কুকুরের নামও দেন ওই ভিক্ষুরা। এর অর্থ হল আলো। এর পরেই ভিক্ষুদের সঙ্গে ভারতভ্রমণ বেরোয় অলকা। এমনকি সে পাড়ি দেয় আমেরিকাতেও। এবার সেই কুকুরই শান্তির বার্তা দিতে ভিক্ষুদের সঙ্গে যাত্রা শুরু করেছে। ভিক্ষুরা জানিয়েছেন, অলকার সামনে যে সাদা চিহ্ন রয়েছে, তা বহন করে শান্তির বার্তা।